Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 478

7. Titkári ismeretek 7.1. Ügyviteli feladatok — A vezetői szinttől függően a beérkező levelek bontása, érkeztetése, iktatása, válogatása a megfelelő vezetőnek történő benyújtás érdekében, egy adott szervezet irattározási szabályzatának megfelelően. — A számítógépes iratkezelés elveinek ismerete, a mindenkori technikai fejlettség alapján. — Iratok selejtezési, archiválási gyakorlatának ismerete, néhány vállalkozás selejtezési és archiválási alapelvei alapján. — Bélyegzők nyilvántartása, kezelése egy adott szervezet irattározási szabályzatának megfelelően. — Bejövő telefonhívások fogadása, az udvariassági szabályok betartásával magyarul és egy idegen nyelven. — Felkészülés a telefonálásra, a beszélgetés megtervezése, lebonyolítása. — Üzenettovábbítás tömören, lényegre törően. — A titkár szűrő feladatának ellátása. — Ügyfél-tájékoztatási feladatok ellátása. 7.2. Irodai készletekkel gazdálkodás — Irodaszerigény felmérése, megtervezése egy adott időszakra az adott vállalkozásnál alkalmazott módszer figyelembevételével. — Szigorú számadású nyomtatványok nyilvántartásának ismerete, betartása a számviteli törvény előírásainak megfelelően. 7.3. Szervezési feladatok, a betöltött munkakör szintjén — Időgazdálkodás. — Programkövetés, programok időpontjának egyeztetése, cím- és telefonjegyzék elkészítése, naprakész karbantartása számítógépen, határidő-nyilvántartás vezetése. — A stresszhelyzet kezelése. — Egyszerűbb rendezvények teljes körű, a protokoll előírásainak megfelelő megszervezésében részvétel (értekezlet, ülés, közgyűlés, beszámoló, bemutatók stb.). — Hostessi, vendéglátói feladatok ellátása a partnerek, vendégek, munkatársak tárgyalásain. — Szervezési, lebonyolítási feladatok ellátása a partnerek, vendégek reprezentációs megajándékozásakor, a protokoll előírásai szerint. — Főnöke és saját munkaidejének optimális beosztása, egy adott vállalkozás példája kapcsán. — A titkársági munka optimális megszervezése, egy adott vállalkozás példája alapján. 2000/84. szám 7.4. Az etikett és protokoll szabályainak alkalmazása, a betöltött munkakör szintjén — Az etikett és protokoll fogalmának, hasznának, szükségszerűségének meghatározása. — Általános magatartási normák betartása. — Kapcsolattartási szabályok betartása az irodai munkában (köszönéskor, bemutatáskor, bemutatkozáskor, megszólításkor, társalgásnál, telefonálásnál, ajándékozáskor, névjegyhasználatnál, meghíváskor, hivatali rangsoroláskor). — A vendéglátás alapszabályainak alkalmazása a titkári munkában a speciális munkahely igényei figyelembevételével. — Az etikett és protokoll külföldi sajátosságainak megnevezése, alkalmazása az adott helyzetben. 7.5. Emberismeret és kapcsolattartás összefüggéseinek alkalmazása a titkári munkában — Személyiség és viselkedés összefüggéseinek elemzése. — Önismeret előnyeinek alkalmazása a munkában. — Emberi viselkedést meghatározó elemek alkalmazása. — Társas kapcsolatok lényegi vonásainak bemutatása, a „más”-ság tisztelete. — A vezető személyiségének megismerése. — Empátia megnyilvánulása a titkári munkában. — Konfliktusok kezelése a szervezeti kapcsolatokban. 7.6. Etikai elvárások érvényesítése a titkári munkában — A titkár autonómiája. — A hivatali titok. — A titkár-főnök kapcsolatának etikai problémái. — A magánélet és munkahely kapcsolata. — A rend és rendetlenség etikai vonatkozásai. — Egyszerűbb rendezvények teljes körű megszervezése (értekezlet, ülés, közgyűlés, beszámoló, bemutatók) a protokoll előírásainak megfelelően. — Titkárnői etikai kódex ismertetése.

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes